b'\n_START_ARTICLE_\nSymbol\n_START_SECTION_\nSymbolisme som stilperiode\n_START_PARAGRAPH_\nSymbolisme er en stilperiode i den europeiske billedkunsten fra rundt 1890 til 1910, der motivene ofte hadde symbolsk innhold.\n_START_SECTION_\nPraktiske symboler\n_START_PARAGRAPH_\nSymboler er blant annet skrifttegn og grafiske symboler.  Andre viktige symboler er de kjemiske og de matematiske symbolene. _NEWLINE_Myndigheter bruker gjerne flere typer av symboler, b\xc3\xa5de kjennetegn og verdighetstegn, for eksempel pavens tiara, anker for Sj\xc3\xb8forsvaret, en kongekrone p\xc3\xa5 merket til Fiskeridirektoratet.    _NEWLINE_Noen symboler er knyttet til yrker, bl.a. \xc3\xa6skulapstav for leger og annet medisinsk personell, merkurstav for handel, sverd og vekt for jurister.\n_START_SECTION_\nTrafikkskilt\n_START_PARAGRAPH_\nTrafikkskilt er symboler: Hvert skilt best\xc3\xa5r av visse tegn, sirkel, strek eller trekant, som er p\xc3\xa5malt visse farger, og det hele har en betydning som myndighetene og/eller trafikantene er blitt enige om. En skiller gjerne mellom geometriske symboler og fargesymboler. I trafikken kan for eksempel r\xc3\xb8dt symbolisere fare, gult en opplysning, bl\xc3\xa5tt en anbefaling eller et p\xc3\xa5bud, og s\xc3\xa5 videre.\n_START_SECTION_\nFlagg, heraldikk og bumerker\n_START_PARAGRAPH_\nDet vanlige er at farger og figurer i nasjonalflagg har sin bestemte symbolikk av politisk og/eller historisk karakter, f.eks. Frankrike og flere andre lands trefargede trikolor og Kinas r\xc3\xb8de flagg med stjerner. Mye symbolikk finner vi ogs\xc3\xa5 i flagg, faner, bannere, vimpler for statsoverhoder og andre statsmyndigheter, milit\xc3\xa6re enheter, organisasjoner, foreninger og andre private  m.v._NEWLINE_De heraldiske v\xc3\xa5penskjoldene har farger og figurer som kan v\xc3\xa6re uttrykk for symboler, spesielt i v\xc3\xa5penskjold fra nyere tid, som kommunev\xc3\xa5pen. I eldre v\xc3\xa5pen kan det v\xc3\xa6re vanskelig \xc3\xa5 fastsl\xc3\xa5 om farger og figurer skal symbolisere noe bestemt. Noen gamle v\xc3\xa5pen har imidlertid en \xc3\xa5penbar og banal symbolikk, basert p\xc3\xa5 assosiasjoner til navn (mannen Hauk med en hauk i v\xc3\xa5penet, slektsnavn Hummer med en hummer, Castilla med et kastell osv). Fordi et v\xc3\xa5pens prim\xc3\xa6re funksjon er \xc3\xa5 v\xc3\xa6re et s\xc3\xa6rpreget kjennetegn, kan v\xc3\xa5penets symbolske mening eller innhold v\xc3\xa6re underordnet._NEWLINE_Bumerker ligger n\xc3\xa6r heraldikken, men skiller seg fra denne ved \xc3\xa5 best\xc3\xa5 av streker, ved ikke \xc3\xa5 v\xc3\xa6re flater og ved ikke \xc3\xa5 ha faste farger. Mange bumerker har kjente symboler, som runetegn, kors, pentagram, men mange av de sterkt stiliserte figurene i bumerker kan ha v\xc3\xa6rt ment bare som praktiske kjennetegn og ikke med en bestemt symbolikk.'